17.		Oznámenie o výške nepeňažného plnenia poskytovateĺom
			zdravotnej starostlivosti
(§ 49a ods. 6 a 7, § 52zzi ods. 11 a 12 § 52 zzk ods. 1 zákona č. 595/2003 Z. z. o dani z príjmov)v znení zákona č. 331/2011 Z. z.)
ROKERS, spol. s r.o., Trnávka 119, Bratislava
Doporučene
Daňový úrad BRATISLAVA
Ševčenkova 32
850 00 Bratislava
Bratislava, 25. 1. 2023
Vec:		Oznamovacia povinnosť – § 49a ods. 6 zákona o dani z príjmov
Podľa § 49a ods. 6 zákona č. 595/2003 Z. z. o dani z príjmov v znení zákona č. 416/2020 Z. z. oznamujeme, že sme v zdaňovacom období 2022 vyplatili poskytovateľom zdravotnej starostlivosti nad rozsah určený osobitným predpisom nepeňažné plnenie:
a)	fyzickej osobe –  MUDr. Jozef Krátky, Priechodná 22, Senec, poliklinika Galanta vo výške 8 820,00 €.
b)	právnickej osobe – Nemocnica s poliklinikou, s.r.o., Na vŕšku 25, Pezinok vo výške 12 550 €. 
Róbert Nový, v.r.
konateľ spoločnosti
Poznámka k oznamovacej povinnosti o výške nepeňažného plnenia poskytovateľovi zdravotníckej starostlivosti
S účinnosťou od 1. januára 2022 je držiteľ povinný predložiť správcovi dane oznámenie o výške nepeňažného plnenia nad rozsah určený osobitným predpisom, ktorým je zákon č. 362/2011 Z. z. o liekoch a zdravotníckych pomôcok v z.n.p. a dátume poskytnutia do konca mesiaca po uplynutí kalendárneho roka, v ktorom bolo toto nepeňažné plnenie poskytnuté poskytovateľovi zdravotníckej starostlivosti okrem nepeňažných plnení oznamovaných podľa § 43 ods. 17, ak ho poskytol 
a)	fyzickej osobe s údajmi meno a priezvisko, adresu zdravotníckeho zariadenia, v ktorom FO poskytuje zdravotnú starostlivosť alebo vykonáva závislú činnosť zamestnanca, dátum narodenia, DIČ, ak jej bolo pridelené,
b)	právnickej osobe, s údajmi jej obchodného mena, alebo názov, adresu sídla a jej DIČ.
Ide o ustanovenie § 49a ods. 6 a 7 zákona o dani z príjmov, ktoré boli v súlade s prechodnými ustanoveniami zavedené zákonom č. 301/2019 Z. z., ktorým sa mení a dopĺňa zákon o dani z príjmov. V súlade s prechodnými ustanoveniami § 52zzk ods. 1 zákona o dani z príjmov sa tieto ustanovenia v znení účinnom od 1. 1. 2022 prvýkrát uplatnia v zdaňovacom období, ktoré začína najskôr od 1. 1. 2022.